מרכז האמנויות ברביקן

מרכז האמנויות ברביקן (באנגלית: Barbican Arts Centre) הוא מרכז אמנויות הממוקם במתחם הברביקן בצפון הסיטי של לונדון בירת בריטניה. היסטוריה מרכז האמנויות ברביקן נפתח בשנת 1982 כחלק ממתחם הברביקן, אשר נבנה באתר שנהרס לחלוטין במלחמת העולם השנייה במהלך הבליץ. המרכז נמצא בבעלות הסיטי של לונדון ופועל במימונה. מרכז האמנויות הוא השלישי בגודלו בבריטניה במימון פרויקטים אמנותיים, ונבנה כמתנה של הסיטי לאומה הבריטית, בעלות של 161 מיליון ליש"ט (השווים כיום לכ-400 מיליון ליש"ט). המבנה ידוע בסגנונו הברוטליסטי, ובסקר של ה-BBC שנערך בספטמבר 2003 נבחר כ"בניין המכוער ביותר בלונדון". המבנה נבנה במספר מפלסים, אולם הגישה בין המפלסים אינה נוחה. באמצע שנות ה-90 שופץ המבנה ונבנו מספר מעברים על מנת לשפר את הגישה. אולמי המופעים ותכנים אולם ברביקן (באנגלית: Barbican Hall) משמש את התזמורת הסימפונית של לונדון ואת התזמורת הסימפונית של ה-BBC. בו 1,950 מושבים. תיאטרון ברביקן (באנגלית: Barbican Theatre), בו 1,166 מושבים. הבור (באנגלית: The Pit), בו 200 מושבים. קולנוע ברביקן (באנגלית: Barbican Cinema) הכולל שלושה תיאטראות ובהם 288, 255 ו-155 מושבים. גלריית הברביקן (Barbican Gallery) - חלל אמנות בולט ומוביל בסקטור המוזיאונים בלונדון, המציג תערוכות מתחלפות בתחומי אמנות עכשווית, עיצוב, אדריכלות וצילום. גלריית "העקומה" (The Curve) - חלל תצוגה לינארי ומעוקל המארח תערוכות מיצג תלויות-מקום ממגוון אומנים בינלאומיים. מרכז כנסים (Frobisher Crescent) - מרכז כנסים המציע חללים וחדרי ישיבות לאירועים, סדנאות והרצאות. כמו כן במרכז שני אולמות תצוגה עם 245 ו-151 מושבים. כמו כן במרכז שלוש מסעדות, ספרייה, בר קוקטיילים, חנות ספרים ומזכרות, חממה וגן בוטני מקורה ובית הספר גילדהול למוזיקה ודרמה. קישורים חיצוניים אתר האינטרנט הרשמי של מרכז האמנויות ברביקן מרכז האמנויות ברביקן, ברשת החברתית פייסבוק מרכז האמנויות ברביקן, ברשת החברתית X (טוויטר) מרכז האמנויות ברביקן, ברשת החברתית אינסטגרם מאמר על הברביקן, בעיתון הגארדיאן הערות שוליים